b'\n_START_ARTICLE_\nOliver Grau\n_START_SECTION_\nBiografie\n_START_PARAGRAPH_\nDup\xc4\x83 absolvirea facult\xc4\x83\xc8\x9bii la Hamburg (profesorii Martin Warnke \xc8\x99i Klaus Herding, printre al\xc8\x9bii), la Siena (Luciano Bellosi) \xc8\x99i la Londra \xc8\x99i \xc3\xaen urma ob\xc8\x9binerii doctoratului la Berlin (Horst Bredekamp \xc8\x99i Friedrich Kittler), Oliver Grau a predat \xc8\x99i a cercetat la Universitatea Humboldt din Berlin,  a fost invitat \xc3\xaen laboratoare de cercetare din Japonia \xc8\x99i SUA \xc8\x99i \xc3\xaencep\xc3\xa2nd cu 2003, anul titulariz\xc4\x83rii sale a fost profesor supleant la universit\xc4\x83\xc8\x9bi de talie interna\xc8\x9bional\xc4\x83. Din 2005 este titularul primei catedre de cultur\xc4\x83 vizual\xc4\x83 din spa\xc8\x9biul germanofon \xc8\x99i \xc8\x99eful departamentului pentru cultur\xc4\x83 vizual\xc4\x83 din cadrul universit\xc4\x83\xc8\x9bii din Krems an der Donau. Grau este consilier \xc8\x99i expert pentru diverse reviste de specialitate, asocia\xc8\x9bii \xc8\x99i funda\xc8\x9bii.\n_START_SECTION_\nCercetare\n_START_PARAGRAPH_\nCercet\xc4\x83rile sale \xc3\xaen domeniul culturii vizuale s-au concentrat, mai ales, asupra istoriei artei noilor media, imersiune \xc8\x99i emo\xc8\x9bii, precum \xc8\x99i asupra istoriei imaginilor \xc3\xaensufle\xc8\x9bite de idei \xc8\x99i cultur\xc4\x83 \xc8\x99i a imaginilor telematice, respectiv teleprezen\xc8\x9b\xc4\x83, precum \xc8\x99i asupra dezvolt\xc4\x83rii instrumentelor de lucru specifice culturii vizuale, cum ar fi baze de date de imagini \xc8\x99i video online.\n_START_SECTION_\nImersiune\n_START_PARAGRAPH_\nCartea sa Virtual Art: From Illusion to Immersion a fost tradus\xc4\x83 din limba german\xc4\x83  \xc3\xaen englez\xc4\x83, portughez\xc4\x83, chinez\xc4\x83 \xc8\x99i croat\xc4\x83, s-a bucurat de peste 60 de recenzii \xc8\x99i a fost citat\xc4\x83 de peste 500 de ori \xc3\xaen publica\xc8\x9bii \xc8\x99tiin\xc8\x9bifice, conform indexului H. Cartea con\xc8\x9bine o teorie comparativ\xc4\x83 a rela\xc8\x9biei imagine \xe2\x80\x93 privitor, din punct de vedere istoric, precum \xc8\x99i o analiz\xc4\x83 sistematic\xc4\x83 a rea\xc8\x9biei arti\xc8\x99t \xe2\x80\x93 oper\xc4\x83 - privitor, \xc3\xaen contextul artei digitale. Grau dezvolt\xc4\x83 un model explicativ pentru istoria evolu\xc8\x9biei mediilor creatoare de iluzii: aceasta rezult\xc3\xa2nd din dependen\xc8\x9ba relativ\xc4\x83 a noi poten\xc8\x9biale sugestive senzoriale \xc8\x99i a for\xc8\x9belor de distan\xc8\x9bare care li se opun, a competen\xc8\x9bei media a privitorilor (Grau 2000). \xc3\x8en acela\xc8\x99i timp, Grau cerceteaz\xc4\x83 interdisciplinar metode pentru a provoca privitorului senza\xc8\x9bia de imersiune \xc3\xaen spa\xc8\x9bii vizuale digitale, respectiv poten\xc8\x9barea acestora: acest lucru s-a \xc3\xaent\xc3\xa2mplat, mai ales prin interac\xc8\x9biunea (reac\xc8\x9bia imaginilor \xc3\xaen timp real la mi\xc8\x99carea utilizatorilor Grau 1999-2007), utilizarea proceselor imagistice evol\xc8\x9bioniste \xe2\x80\x93 de exemplu prin algoritmuri genetice - (Grau 1997 \xc8\x99i 2001), feedback tactil,  crearea natural\xc4\x83 a interfe\xc8\x9bei (Grau 2002), impresia prin prezen\xc8\x9b\xc4\x83 telematic\xc4\x83 (Grau 2000) \xc8\x99i mai ales prin crearea complex\xc4\x83 a displayului de imagine, a\xc8\x99a \xc3\xaenc\xc3\xa2t cel pu\xc8\x9bin s\xc4\x83 umple c\xc3\xa2mpul visual al privitorului, cu posibilitatea de a ajunge la p\xc3\xa2n\xc4\x83 la 360\xc2\xb0 orizontal \xc8\x99i vertical (Grau 2001 \xc8\x99i 2003). Prin efectuarea acestor studii s-a \xc3\xaencercat dep\xc4\x83\xc8\x99irea unei abord\xc4\x83ri conven\xc8\x9bionale monomediale a cercet\xc4\x83rii iluziei, \xc3\xaen schimb au fost introdu\xc8\x99i termeni precum multisenzorial, poten\xc8\x9bial de sugestie, spa\xc8\x9biu visual, dispozi\xc8\x9bie individual\xc4\x83 a privitorilor, evolu\xc8\x9bia mediilor vizuale iar teoriile existente privind distan\xc8\x9ba, ale lui Cassirer, Panofsky \xc8\x99.a. pentru spa\xc8\x9bii vizuale digitale au fost extinse. \xc3\x8en continuare s-au prezentat cercet\xc4\x83ri privind leg\xc4\x83tura inovatoare \xc3\xaentre arhitectur\xc4\x83 \xc8\x99i imagini imersive \xc3\xaen mi\xc8\x99care,(Grau 2003 p.a.), precum \xc8\x99i privind imersia \xc3\xaen istoria filmului (Grau 2006 \xc8\x99i 2007). Majoritatea publica\xc8\x9biilor fac referin\xc8\x9b\xc4\x83 la dou\xc4\x83 proiecte de cercetare extinse pe o durat\xc4\x83 de mai mul\xc8\x9bi ani, ale Comunit\xc4\x83\xc8\x9bii \xc8\x98tiin\xc8\x9bifice Germane (\'Istoria artei \xc8\x99i teorii media ale realit\xc4\x83\xc8\x9bii virtuale\' 1998-2002 \xc8\x99i \'Arta imersiv\xc4\x83\' 2002-2005).\n_START_SECTION_\nCercetarea emo\xc8\x9biilor\n_START_PARAGRAPH_\nDin mai multe proiecte de cercetare effectuate \xc3\xaen cadrul Academiei de \xc8\x98tiin\xc8\x9be Berlin-Brandenburg \xc8\x99i Leopoldina \xc8\x99i a dou\xc4\x83 academii de var\xc4\x83 finan\xc8\x9bate de funda\xc8\x9bia Volkswagen, a rezultate, printre altele, un studiu interdisciplinar privind istoria ghid\xc4\x83rii sentimentelor prin imagine \xc8\x99i sunet (GRAU 2005). Extinz\xc3\xa2nd cercet\xc4\x83rile efectuate de Antonio Damasio, Joseph LeDoux \xc8\x99i Wolf Singer, \xc8\x99i dup\xc4\x83 exemplele Altarului de la Isenheim, pictat de Matthias Gr\xc3\xbcnewald, filmul "Triumph des Willens", regizat de Leni Riefenstahl, \xc8\x99i al jocului pe calculator "America\'s Army" s-au demonstrat efectele formatoare de comunit\xc4\x83\xc8\x9bi ale tr\xc4\x83irilor vizuale emo\xc8\x9bionale \xc8\x99i astfel s-a cercetat un concept cheie al \xc8\x99tiin\xc8\x9belor vizuale.\n_START_SECTION_\nIstoria artelor media\n_START_PARAGRAPH_\n\xc3\x8encep\xc3\xa2nd cu 2002 Grau a adus cercetarea interdisciplinar\xc4\x83 privind arta media \xc8\x99i istoria acesteia \xc3\xaen conferin\xc8\x9be comune (comp. Grau 2007), ceea ce a condus \xc3\xaen 2005 la prima conferin\xc8\x9b\xc4\x83 privind istoria artei media la Banff. Au avut loc diverse conferin\xc8\x9be la Berlin (2007) \xc8\x99i Melbourne (2009), Liverpool (2011), iar \xc3\xaen 2013 aceast\xc4\x83 serie va continua la Riga (comp. arhiva de texte online mediaarthistory.org).\n_START_SECTION_\nInstrumente de lucru ale \xc8\x99tiin\xc8\x9belor vizuale\n_START_PARAGRAPH_\nGrau a conceput instrumente de lucru ale \xc8\x99tiin\xc8\x9belor vizuale pentru \xc8\x99tiin\xc8\x9bele umaniste/digital humanities, prin proiectul condus \xc3\xaen cadrul Universit\xc4\x83\xc8\x9bii Humboldt \xc8\x99il finan\xc8\x9bat de Comunitatea german\xc4\x83 de cercetare a artei imersive, a c\xc4\x83rei echip\xc4\x83 a dezvoltat \xc3\xaen 1998 baza de date Virtual Art, prima arhiv\xc4\x83 interna\xc8\x9bional\xc4\x83 pentru art\xc4\x83, condus\xc4\x83 ca open source la Universitatea Donau. \xc3\x8en calitate de prima arhiv\xc4\x83 online, baza de date Virtual Art (DVA) emite \xc3\xaen mod regulat documenta\xc8\x9bii video, \xc3\xaenc\xc4\x83 din anul 2000. Din 2005 Grau este \xc8\x99i \xc8\x99ef al bazei de date a Graphische Sammlung G\xc3\xb6ttweig, cea mai mare colec\xc8\x9bie de art\xc4\x83 grafic\xc4\x83 din Austruia, care cuprinde 30.000 de opere ale unor arti\xc8\x99ti precum Albrecht D\xc3\xbcrer sau Gustav Klimt, online din 2007.\n_START_SECTION_\nActivitate didactic\xc4\x83\n_START_PARAGRAPH_\nGrau a dezvoltat curricula internationale pentru arte vizuale: programul de masterat MediaArtHistory, programele pentru exper\xc8\x9bi academici  Managementul colec\xc8\x9biilor digitale \xc8\x99i design de expozi\xc8\x9bie, competen\xc8\x9be vizuale, precum \xc8\x99i programe de masterat pentru \xc8\x99tiin\xc8\x9be vizuale \xc8\x99i crossmedia.\xc3\x8en plus  prin Danube Telelectures s-a creat un nou format interactiv pentru prelegeri \xc8\x99i dezbateri, care se emite la nivel interna\xc8\x9bional.\n_START_SECTION_\nDistinc\xc8\x9bii \xc8\x99i activitatea de consilier\n_START_PARAGRAPH_\nOliver Grau a fost ales \xc3\xaen 2001 membru al Junge Akademie a Academiei de \xc8\x98tiin\xc8\x9be Berlin-Brandenburg \xc8\x99i Leopoldina; 2002InterNationes/Goethe Institut; 2003 Book of the Month, Scientific American; \xc3\xaen 2003 dl. Grau a fost bursier al Centrului de Excelen\xc8\x9b\xc4\x83 Germano \xe2\x80\x93 Italian Villa Vigoni; \xc3\xaen 2004 a ob\xc8\x9binut premiul special media al Scoiet\xc4\x83\xc8\x9bii Universitare Humboldt; \xc3\xaen 2008 Grau a dat curs invita\xc8\x9biei de a participa la programul cultural din cadrul Olimpiadei de la Beijin; \xc3\xaen 2010 la summitul G20 la Seoul; \xc3\xaen 2011 la Universitatea POSTECH, unde a dechis cu 2 discursuri seria purt\xc4\x83torilor Premiului Nobel._NEWLINE_Grau este, printer altele, consilier al urmatoarelor publica\xc8\x9bii \xc8\x99i institu\xc8\x9bii \xc8\x99tiin\xc8\x9bifice: International Journal of Media & Cultural Politics (UK); Rundbrief Fotografie; IJArt Journal (UK); EKFRASE: Nordisk Tidsskrift for Visuell Kultur (N); International Journal of Art and Technology (UK); SECOND NATURE: International Journal of Creative Media (AUS); IMAGES, Journal for Visual Studies in Southeast Europe; JUNCTURES The Journal for Thematic Dialogue (NZ); Jordan Journal of the Arts; Revista de Estudios Globales y Arte Contemporaneo (ESP); MediaArtHistories Conference Series (seit 2004) Interdisciplinary Research Center Humanities/Art/Technology, Adam Mickiewicz University, Poznan, (POL); St. Petersburg Branch of the Russian Institute for Cultural Research, Machina Media (RUS).'